علمت “كود”، من مصدر مطلع، أن وكيل الملك لدى المحكمة الابتدائية بمدينة فاس، قرر زوال اليوم الإثنين، متابعة ثلاثة أشخاص، من بينهم صحافي “مزيّف”، في حالة اعتقال احتياطي، مع إحالتهم جميعا على جلسة اليوم. ووفق ما كشف عنه مصدر “كود”، فإن هاد الموقوفين حصلو خارقين حالة الطوارئ الصحية من قبل السلطات المحلية بالملحقة الإدارية “القرويين”، اللي تابعة للمنطقة الحضرية فاس المدينة، وبلا حيا بلا حشما قاليك شي حد فيهم كيدير المراقبة على السلطات كيفاش خدامة. وماشي غير هادشي. واحد فيهم قاليك صحفي وكيواكب العمليات اللي كتديرها السلطات على حالة الطوارئ. السيد معندو علاقة بالصحافة وكان كيخدم ف الحفلات ودبا رجع صحفي. زمان وشمن زمان هذا وصلنا ليه. وللإشارة راه كاين عدد كبير منهوم مزالين ومعروفين. هاد الصحفي “المزيف” وجهات ليه النيابة العامة تهمة “انتحال صفة ينظمها القانون”. وهاد رسالة لأي واحد معندو بطاقة صحافي مهني اللي صادرة عن المجلس الوطني للصحافة يرد بالو. راه مابقاش داك الوقت اللّي كيعرفو. اللي حصل يهبط للحبس. هادشي اللّي وصلنا ليه عندو علاقة بتراكمات تسببت فيها بزاف ديال الجهات بمدينة فاس. دبا المدير العام للأمن الوطني اصدر تعليمات صارمة وواضحة للمسؤولين باش يردو بالهوم مع هاد الفئات. ودبا النيابة العامة دايرة خدمة زوينة باش تقضي عليهوم. 
عاجل.. مستشار استقلالي وصحفي “مزيف” وجمعوي هبطو للحبس حقاش خرقو حالة الطوارئ الصحية